Trelis/gawiki huggingface dataset:
Blastaicist.  Is struchtúr é an bhlastaicist a cruthaíodh i luathfhorbairt mamach. Tá suthbhlast aici a chruthaíonn an suth ina dhiaidh sin. Is éard atá i gciseal seachtrach na blastaiciste ná cealla ar a dtugtar i dteannta a chéile an trófablast. Timpeallaíonn an ciseal seo mais inmheánach na cille agus cuas sreabhán-líonta ar a dtugtar cuas na blastaiciste nó sa Bhéarla. Cruthaíonn an trófablast an cóirín agus an t-aimnian timpeall ar an suth. Díorthaíonn an phlacaint ón chóirín suthach (an chuid den chóirín a fhorbraíonn villis) agus bunfhíochán útarach na máthar. Eascraíonn an t-ainm "Blastaicist " ón nGréigis "blastos" ("péacán") agus "kystis" ("lamhnán, cochall"). In ainmhithe eile is struchtúr é seo atá comhdhéanta de liathróid cealla neamhdhifreáilte agus tugtar blastúl air.
École nationale des ponts et chaussées. Is ollscoil í École nationale des ponts et chaussées atá suite i bPáras na Fraince. Bunaíodh í sa bhliain 1747. Tá staidéar déanta ag go leor eolaithe cáiliúla sa scoil seo: Henri Becquerel, Gaspard-Gustave Coriolis, Claude-Louis Navier, Augustin Jean Fresnel, Jean Baptiste Biot agus Joseph Louis Gay-Lussac.
William Whitelaw. Státrúnaí Thuaisceart Éireann idir 1972-1973 agus leas PhríomhAire de facto ar an Ríocht Aontaithe (1979-1988) ab ea William Whitelaw MP (28 Meitheamh 1918 – 1 Iúil 1999).
Cainteanna.
Sa bhliain 1972, thosaigh idirbheartaíocht faoi choim idir Whitelaw agus an IRA. Bhí na Sealadaigh féin sásta sos cogaidh a ghlacadh le dul i gcomhchainteanna leis an Rialtas Briotanach. Ar an 7 Iúil 1972, bhuail William Whitelaw le toscaireacht an IRA Shealadaigh, ar a raibh Seán Mac Stiofáin, Séamus Ó Tuama, Dáithí Ó Conaill, Gearóid Mac Ádhaimh agus Máirtín Mac Aonghusa, faoi rún i Londain.
Is iad na héilimh a chuir Seán Mac Stiofáin os comhair Whitelaw ná:
Is léir nach raibh Whitelaw sásta glacadh leis na héilimh seo. Go bunúsach, bhí sé fonnmhar leasuithe sóisialta a chur i gcrích le maolú ar chruachás na gCaitliceach i dTuaisceart Éireann, agus shíl sé go bhféadfadh sé cuidiú a fháil ó thoscaireacht na Sealadach leis na leasuithe seo a dhréachtú agus a phleanáil.
Maidir leis na toscairí, áfach, bhí port eile ar fad á sheinm acusan: bhí siad meáite ar athaontú na hÉireann a bhaint amach. Bhí siad fonnmhar chun sceideal na n-ullmhúchán don athaontú a phlé le Whitelaw agus spás ama a ghéilleadh don Rialtas Briotanach ar chúiseanna praiticiúla, ach sin a raibh ann.
Mar sin agus ar an ábhar sin, níor tháinig a dhath as an ngnáth as na comhchainteanna seo. Shocraigh an dá thaobh go gcoinneoidís an sos cogaidh i bhfeidhm go dtí an 14 Iúil, agus go rachaidís i dteagmháil le chéile sula gcromfaidís ar ais ar an ngleic armtha. Thit an sos cogaidh as a chéile go gairid i ndiaidh dheireadh an chéad bhabhta comhchainteanna, ámh. B'é ba phríomhchúis leis sin ná go raibh na Sealadaigh ar leibhéal na sráide ag iarraidh, san am céanna, socrú leis na saighdiúirí go mbeadh cead ag na Caitlicigh gan dídean roinnt tithe a shealbhú a bhí tréigthe ag a n-úinéirí Protastúnacha.
Bhí na saighdiúirí féin sásta cead isteach a ghéilleadh do na Caitlicigh, ach ansin, chuir Cumann Cosanta Uladh (an tUDA) a ladar sna cúrsaí. Bhagair siad míle murdar ar na Caitlicigh dá mbeadh siad chomh dána leis na tithe a shealbhú, agus dealraíonn sé gur thit an lug ar an lag ag na saighdiúirí ansin.
Nuair a tháinig an chéad leoraí ag tabhairt isteach troscáin de chuid na gCaitliceach, stop na saighdiúirí í, ó nach raibh siad fonnmhar an iomarca feirge a chur ar na Dílseoirí, agus nuair a d'fhéach cúpla Óglach de chuid an IRA na saighdiúirí a chur ar athrú comhairle, gabhadh iad. B'é an tátal a bhain Séamus Ó Tuama as na himeachtaí seo ná go raibh na saighdiúirí tar éis an tsíocháin a bhriseadh, agus chrom na Sealadaigh ar an gcogaíocht arís.
Conspóid Gerry Adama.
Sa bhlaiin 1973, ciontaíodh Gerry Adams faoi dhó, as dhá iarracht a dhéanamh éalú ón bpríosún. Dar le Lord Kerr sa bhliain 2020, bhí dualgas reachtúil ar Státrúnaí Thuaisceart Éireann i 1973, Whitelaw ag an am, scrúdú "pearsanta" a dhéanamh ar iompar Adams agus cinneadh "pearsanta" a dhéanamh faoi ordú chun é a ghabháil ar bhonn sealadach. Ach aire eile a rinne an cinneadh sin i 1973.
Leabhar Donn. Lámhscríbhinn ginealaigh de chuid na 15ú haise is ea an Leabhar Donn. 
Tiomsaíodh an leabhar is dúchas ar theorainneacha Shligigh agus Liatroma. Scríobhadh é i ndá thréimhse, idir 1432–1441 agus 1476–1482.
Caomhnaítear an leabhar i Leabharlann Acadamh Ríoga na hÉireann, 23 Q 10.
ARÉ 24 P 33. Duanaire Gaeilge atá ann sa lámhscríbhinn Acadamh Ríoga na hÉireann LS 24 P 33. Ruaidhrí Ó hÚigínn, scríobhaí, a thiomsú an saothar, am éigin go déanach sa 17ú haois, ar son Uí Néill Chlann Aodha Bhuí. I dteannta leis na dánta, tá dhá dhréacht stairiúla próis, a théann siar go dtí an séú haois déag; "An Leabhar Eoghanach" agus "Ceart Uí Néill".
Leabhar Cloinne Aodha Buidhe. Duanaire a tiomsaíodh ar son Chlann Aodha Bhuí géag chlann Uí Néill, is ea Leabhar Chlann Aodha Buí (Leabhar Cloinne Aodha Buidhe). Scríobhadh é ar iarratas ó Chormac Ó Néill ag an scríobhaí Ruairí Ó hUiginn as Contae Shligigh sa bhliain 1680. Caomhnaítear é i Acadamh Ríoga na hÉireann, le cód 24 P 33.
Faightear ann dánta cumtha ag baird chlanna Uí Ghnímh, Mhic an Bhaird, Uí Mhaolconaire agus Mhic Mhuireadhaigh. I dteannta sin, tá ann roinnt ábhar próis, mar shampla: Ceart Uí Néill, ina bhfuil liosta de chánacha éilithe ag an gclann ar fud na nUladh; agus an Leabhar Eoghanach.
A470. Is mórbhóthar sa Bhreatain Bheag é an A470 (ar a dtugtar freisin An Príomhbhóthar ó Caerdydd go Glan Conwy). Is é an bóthar is faide sa tír é ag 299 km, agus nascann sé an phríomhchathair Caerdydd ar an gcósta theas le Llandudno ar an gcósta thuaidh. Cé go raibh ort dul ar na bóithre cúnga Llanidloes agus Dolgellau roimhe seo, seachnaítear an dá bhaile margaidh sinanois mar gheall ar nuachóiriú fairsing bóithre. Is débhealach den chuid is mó iad na 42 km ó "Bhae Caerdydd" go Merthyr Tudful, ach is carrbhealach singil an chuid is mó den bhealach ó thuaidh ó Merthyr go Llandudno..
Gabhann an bóthar trí dhá cheann de pháirceanna náisiúnta na Breataine Bige : Parc Cenedlaethol Bannau Brycheiniog (Béarla: "The Brecon Beacons National Park"), agus Eryri (Béarla: "Snowdonia") ag tosú díreach ó dheas de Dinas Mawddwy .
Scéim uimhrithe bóithre na Breataine Móire. Is scéim uimhrithe í scéim uimhrithe bóithre na Breataine Móire a úsáidtear chun gach bóthar sa Bhreatain Mhór a rangú agus a aithint. Tugtar litir amháin do gach bóthar (a léiríonn catagóir an bhóthair) agus uimhir ina dhiaidh sin (idir 1 agus 4 dhigit). Tugadh isteach chun leithdháiltí maoinithe a shocrú, agus baineadh úsáid as na huimhreacha go luath ar léarscáileanna agus mar mhodh loingseoireachta. Tá dhá fho-scéim ann: ceann amháin do mhótarbhealaí, agus ceann eile do bhóithre nach bóithre mótarbhealaigh iad. Cé go bhfuil roinnt bóithre móra mar chuid de Líonra Bóithre na hEorpa, níl aon chomharthaí ar E-bhealaí sa Bhreatain Mhór, ná sa chuid eile den RA. De bharr athruithe ar ainmniúchán bóithre áitiúla, i gcásanna áirithe déantar bóithre a uimhriú lasmuigh den chrios. Tá cásanna ann freisin ina bhfaightear líon na mbóithre i gceantar amháin i láthair eile. Mar shampla tá an A594 sainithe mar Chuarbhóthar Leicester agus leithdháilte freisin ar bhóthar i Cumbria.
Benjamin O'Fallon. Gníomhaire Indiach ab ea Benjamin O'Fallon (1793-1842) feadh na limistéar uachtarach de na hAibhneacha Mississippi agus Missouri. D'idirghníomhaigh sé le Meiriceánaigh Dhúchasacha mar thrádálaí agus mar ghníomhaire Indiach. Bhí sé i gcoinne gaisteoirí agus trádálaithe na Breataine a bhí ag feidhmiú sna Stáit Aontaithe agus i gcríocha. Chreid sé gur chóir go mbeadh seasamh láidir glactha ag an arm i gcoinne lucht na Breataine agus freisin gur chóir a bheith diongbháilte sna idirbheartaíochtí le Meiriceánaigh Dhúchasacha. Ainneoin a bhealach teanntásach agus a aighneas leis an arm, bhí sé in ann conarthaí a idirbheartú idir Meiriceánaigh dhúchasacha agus gheala. Go luath agus níos déanaí, mar ghairm bheatha, thóg sé muilte mealdair, ba mhiondíoltóir agus plandálaí é. Bhailigh sé déantáin Meiriceánacha Dúchasach agus pictiúir de bhaill treibhe le George Catlin. Ba é a uncail William Clark a chaomhnóir agus a thacadóir airgeadais.
Gníomhaire Indiach. I stair na Stát Aontaithe, ba dhuine aonair é gníomhaire Indiach a bhí údaraithe chun idirghníomhú le treibheanna Indiacha Mheiriceá thar ceann an rialtais.
Maria Ressa. Is iriseoir agus údar Filipíneach-Mheiriceánach í Maria Angelita Ressa (a rugadh Maria Angelita Delfin Aycardo ar 2 Deireadh Fómhair 1963) comhbhunaitheoir agus príomhoifigeach feidhmiúcháin an láithreáin ghréasáin nuachta Rappler, agus an chéad Fhilipíneach a fuair Duais Nobel na Síochána. Chaith sí beagnach dhá scór bliain roimhe sin ag obair mar phríomhthuairisceoir imscrúdaithe in Oirdheisceart na hÁise do CNN.
Dacia. Is monaróir carranna Rómánach é Dacia.
An Dáicia. Is réigiún stairiúil í an Dáicia atá suite san Eoraip.
École nationale supérieure des mines de Paris. Is ollscoil í École nationale supérieure des mines de Paris atá suite i bPáras na Fraince. Bunaíodh í sa bhliain 1783. D'fhreastail uachtarán amháin de chuid Stát na Fraince (Albert Lebrun) ar an ollscoil.
Citroën. Is monaróir carranna Francach é Citroën. Is le Stellantis é.
Fiat. Is monaróir carranna Iodálach é Fiat. Is le Stellantis é.
Ferrari (comhlacht). Is monaróir carranna Iodálach é Ferrari. Ba é Enzo Ferrari a bhunaigh an comhlacht i 1939.
Honda. Is monaróir carranna Seapánach é Honda Motor Company, Ltd., (Seapáinis: 本田技研工業株式会社, "Honda Giken Kōgyō KK") giorraithe go dtí Honda. Is i Minato, Tóiceo, an tSeapáin atá ceanncheathrú é.
Hyundai Motor Company. Is monaróir carranna ón gCóire Theas é Hyundai Motor Company, (Cóiréis: 현대자동차; Hanja: 現代自動車; "Hyeondae Jadongcha" ), giorraithe go dtí Hyundai go minic.
Ford Motor Company. Is monaróir carranna Meiriceánach é Ford Motor Company, giorraithe go dtí Ford go minic. Ba é Henry Ford a bhunaigh an comhlacht i 1903.
Béite (airgeadas). Is éard atá i gceist leis an bhéite ná tomhas staitistiúil den riosca a ghabhann le stoc aonair nó le punann stoic.
formula_1 an íogaireachta an aisíoc ionchas ar shóchmhainní formula_2 don aisíoc farasbairr ionchais ar an bpunann mhargaidh, nó formula_3;
Cromluí coise. Is gluaiseacht na coise a tharlaíonn go nádúrtha le linn siúil nó reatha é cromluí coise. Tarlaíonn trí ghluaiseacht ar leith ar aon uain mar chuid den chromluí: eisbhéartú fo-rúitín, cúlfhleisceadh an rúitín, agus abduchtú na coise tosaigh. Is cuid nádúrtha, inmhianaithe, agus riachtanach den choisíocht é. Is é an cromluí coise an chéad leath den chéim seasaimh, i gcodarsnacht leis an "droimluí" a thosaíonn an chéim tiomána nuair a ardaítear an tsáil ón talamh.
Cromluí Mínormálta.
Tarlaíonn "cromluí mínormálta" nuair a dhéanann an chos cromluí le linn na céime droimluí, nó nuair a dhéanann sí an iomarca cromluí le linn na gnáthchéime cromluí. Tá thart ar cheithre chéim (4°) cromluí agus droimluí ag teastáil ionas go mbeidh an chos in ann an corp a thiomáint ar aghaidh. Má tá an chos ag cromluí nó ag droimluí le linn na céime seasaimh den timthriall coisíochta, d'fhéadfadh fadhb bhithmheicniúil a bheith ann.
Ró-chromluí.
Nuair a dhéanann daoine an iomarca cromluí, brúnn siad amach beagnach go hiomlán ón ladhar mhór agus ón dara ladhar. Mar thoradh air sin, ní leathnaíonn an turraing go cothrom tríd an gcos nuair a bhuaileann sí an talamh, agus bíonn deacracht ag an rúitín an chuid eile den chorp a chobhsú. Ina theannta sin, tarlaíonn uillinn mhínádúrtha idir an chos agus an rúitín agus leathann an chos amach go mínormálta.
Plána anatamaíoch. Is plána hipitéiseach é plána anatamaíoch a úsáidtear chun an corp a thrasghearradh, chun cur síos a dhéanamh ar shuíomh struchtúir nó ar threo gluaiseachtaí. San anatamaíocht dhaonna agus ainmhithe, úsáidtear trí phríomhphlána:
Téarmaíocht.
D'fhéadfadh go mbeadh líon ar bith plánaí saighdeacha ann; mar sin féin, níl ann ach plána saighdeach cairdinéalach amháin. Tagraíonn an téarma "cairdinéalach" don phlána amháin a roinneann an corp ina dheighleoga cothroma, agus go díreach leath den chorp ar gach taobh den phlána "cairdinéalach". I dtéacsanna áirithe baintear leas an téarma "príomhphlána" in ionad "plána cairdinéalach". Tá na téarmaí seo idirmhalartaithe.
Anatamaíocht dhaonna.
San anatamaíocht dhaonna, sainmhínítear na plánaí anatamaíocha mar thagairt don samhail anatamaíoch a bheith sa treoshuíomh ceartingearach, nó ina seasamh.
Digitaria. Géineas de phlandaí san fhine is ea Digitaria atá dúchasach do réigiúin theomheasartha agus thrópaiceacha ach d'fhéadfadh iad a bheith ag fás i réigiúin thrópaiceacha, fhothrópaiceacha agus níos fuaire freisin. Bíonn ainmneacha coitianta éagsúla air, lena n-áirítear crúbfhéar, méarfhéar, agus fonio. Is plandaí bliantúla agus ilbhliantúla caol monacotailéadónacha iad a fhásann ar fhaichí, ar féarach. Is é "Digitus" an focal Laidine le haghaidh "méar", agus ní féidir dealú eatarthu leis na bláthraí fada cosúil le méar a tháirgeann siad.
Úsáidí.
Tá na síolta inite, go háirithe na fonio ("Digitaria exilis" agus "Digitaria iburua"), "Digitaria sanguinalis", chomh maith le "Digitaria compacta". Is féidir iad a thósta, a mheilt ina phlúr, a dhéanamh ina leite nó a choipeadh chun beoir a dhéanamh. Úsáidtear fonio go forleathan mar príomhbhia i gcodanna den Afraic. Tá cáilíochtaí maithe cothaitheacha aige freisin mar fhoráiste d’eallach.
Seán Ó hEochaidh (bailitheoir béaloidis). Bailitheoir béaloidis ab ea Seán Ó hEochaidh (9 Feabhra 1913 – 18 Eanáir 2002) a rugadh i dTeileann, Contae Dhún na nGall. Bhí sé ina iascaire agus e óg. Cé nach raibh ach oideachas bunúsach aige, thosaigh sé ar bhéaloideas a cheantair féin a bhailiú. Dúirt sé féin gur labhair sé le timpeall míle cúig chéad duine agus é ag bailiú béaloidis scéálta agus amhráin ina measc. Bronnadh dochtúireacht onórach air ó Ollscoil na Gaillimhe sa bhliain 1988 agus bliain ina dhiaidh sin bhí sé ina uachtarán ar Oireachtas na Gaeilge i nGleann Cholm Cille.
Bhuail sé leis an dteangeolaí Gearmánach Ludwig Mühlhausen sa bhliain 1937 agus é ag iarraidh Gaeilge Uladh a fhoghlaim agus chuir se in aithne do mhuintir a bhaile dúchais é.
Foilseacháin.
D'fhoilsigh sé beathasinéis a athar céile Micí Mac Gabhann (1865–1948) sa bhliain 1959 faoin teideal Rotha Mór an tSaoil, tar éis a chuid cuimhní cinn faoina eachtraí sa Klondike a thaifeadadh ina ról mar bhailitheoir béaloidis.
Chuir sé an leabhar "Síscéalta ó Thír Chonaill" sa bhliain 1978 in éineacht le Máire Mac Néill and Séamas Ó Catháin.
Fuisce Mhic Shéamais. Uisce beatha no fuisce cumaiscthe is ea Jameson (Gaeilge: Mac Shéamuis")" a tháirgeann Irish Distillers (Gaeilge: "Driogairí na hÉireann" ), fochuideachta de Phernod Ricard. Ar dtús, bhí Mac Shéamuis ar cheann de na sé phríomhuiscí beatha driogtha i mBaile Átha Cliath, i nDríoglann Mhic Shéamuis, Sráid Bowes, ach anois tá sé driogtha i Nuadhrioglann Mhainistir na Corann i gContae Chorcaí. Is é an fuisce Éireannach is mó díol ar domhan é; sa bhliain 2019, chuaigh díolacháin bhliantúla thar 8 milliún cás. Tá sé díolta go hidirnáisiúnta ó thús an 19ú haois, agus tá sé ar fáil le ceannach i níos mó ná 130 tír. 
Stair na cuideachta.
John Jameson agus a chlann.
Dlíodóir as Alamhagh in Albain ó dhúchas ab ea John Jameson (Gaeilge: "Iain MacSheumais" ) (1740 – 1823) sular bhunaigh sé a dhrioglann eapainmneach i mBaile Átha Cliath sa bhliain 1780. Sular bhunaigh sé an drioglann, phós sé Margaret Haig (1753–1815) i 1768. Ba í an iníon ba shine í le John Haig, an driogaire fuisce clúiteach in Albain. Bhí teaghlach de 16 pháiste ag John agus Margaret, ochtar mac agus ochtar iníonacha. Tá portráidí den lánúin le Sir Henry Raeburn ar taispeáint i nGailearaí Náisiúnta na hÉireann.
L'Oréal. Is comhlacht cosmaidí Francach é L’Oréal. Ba é Eugène Schueller a bhunaigh an comhlacht i 1909. Is é an comhlacht cosmaidí is mó ar domhan.
École normale supérieure. Is ollscoil í École normale supérieure atá suite i bPáras na Fraince. Bunaíodh í sa bhliain 1794.
Nivea. Is comhlacht cosmaidí Gearmánach é Nivea. Ba é Paul Carl Beiersdorf a bhunaigh an comhlacht i 1882.
Cassidy Hutchinson. Iar-chomhairleoir polaitiúil sa Teach Bán, agus iar-sainchabhróir an riaracháin le Donald Trump, is ea Cassidy Hutchinson (a rugadh c. 1996). Cúntóir de chuid iar-Cheann Foirne an Tí Bháin, Mark Meadows, ba ea í ar 6 Eanáir 2021. 
Dílseoir de chuid Donald Trump a bhí inti. 
Fianaise.
Ar 29 Meitheamh 2022, thug Hutchinson fianaise do choiste fiosrúcháin na n-imeachtaí ar an séú Eanáir 2021, a bhain leis an eachtra nuair a glacadh seilbh ar thithe an rialtais in Washington D.C.. Thug sí fianaise léargas chomh maith ar iompar agus meoin Trump sna laethanta thart ar an ionsaí ar an Capitol. 
Dúirt sí 
Rinne lucht tacaíochta Trump ionsaithe fíochmhara ar Cassidy Hutchinson níos déanaí. Bhí sé curtha ina leith go raibh sí as a meabhair agus i mbun comhcheilge le dochar a dhéanamh do chás Trump. Má bhreathnaíonn tú ar mhianach polaitiúil Hutchinson ní féidir sin a rá – sula ndeachaigh sí ag obair ag Meadows bhí sí fostaithe ag Steve Scalise, aoire na bPoblachtach sa teach agus ag an Seanadóir Ted Cruz. Beirt iad siúd a dhiúltaigh a dhearbhú go raibh Joe Biden tofa mar Uachtarán agus a sheas le leagan amach Trump ar an toghchán.
Na himpleachtaí.
Lléiríonn na héisteachtaí seo go raibh Trump (ina Uachtarán fós ag an am) feargach, agus gur féidir leis a bheith gangaideach agus teasaí.
Ráig foréigin i dTuaisceart Éireann, Bealtaine 1974. Ar 7 Bealtaine 1974 thosaigh Óglaigh Uladh nó an "drong Ghleann Anna”. ag marú daoine as éadan i dTuaisceart Éireann le linn na dTrioblóidí..
Cúlra.
Fuath seicteach, go príomha, a bhí taobh thiar den slad. Bhí feidhmeannas comhroinnte cumhachta (Comhaontú Sunningdale) i gcumhacht san am sin. Bhí na dílseoirí glan ina haghaidh agus an teannas ag cur thar maoil i dTuaisceart Éireann. 
Phléasc ceanastarbhuama ag an teach tábhairne, Rose &amp; Crown, ar 2 Bealtaine 1974 i mBéal Feirste. Maraíodh seisear (Caitlicigh go léir). Ciontaíodh beirt níos déanaí, déagóirí in aois 16 dóibh ag an am. Dúradh leo ionsaí a dhéanamh ar Chaitlicigh. 
Tharla Buamálacha Bhaile Átha Cliath agus Mhuineacháin seachtain níos déanaí, ar 17 Bealtaine 1974.
Aurel Stein. Seandálaí Briotanach a rugadh san Ungáir ab ea Sir Marc Aurel Stein, KCIE, FRAS, FBA (Ungáiris: "Stein Mark Aurél"; 26 Samhain 1862 – 26 Deireadh Fómhair 1943), a raibh aithne air go príomha as a chuid taiscéalaíochta agus fionnachtana seandálaíochta san Áise Láir. Bhí sé ina ollamh freisin ag ollscoileanna Indiacha.
Tagairtí.
Indiach .
Kangaloon Thoir. Is ceantar é Kangaloon Thoir in ardchríocha na Breataine Bige Theas Nua, san Astráil, i Sír Wingecarribee.
Sa bhliain 2016, bhí daonra 83 ann sna figiúirí daonáirimh. Is é "2576" an cód phoist sa cheantar.
Giovanni Battista Castiglione. Teagascóir Iodáilise an Banphrionsa (an Bhanríon níos déanaí) Eilís I ab ea Giovanni Battista Castiglione (1516–1598). Ceaptar gur mhúin sé an Prionsa (an Rí níos déanaí) Éadbhard VI freisin. Ba leasaitheoir daonnachach é, agus cuireadh deirfiúr Eilíse, Máire I, i bpríosún i dTúr Londan é sa bhliain 1556. Bhí amhras air faoi cheannairc a chorraí, agus céasadh é chomh trom sin gur fágadh bacach go buan é. Níos déanaí, d'iompair sé litreacha Eilíse nuair a cuireadh í féin i bpríosún sa Túr.
Rugadh Castiglione in Gassino na hIodáile, i ngar do Torino, i bPíodmant, mac leis an gCaptaen Piero Castiglione, Mantova; rinne sé seirbhís in Arm Séarlas V, Impire Naofa Rómhánach, ag Landrecies agus ag Boulogne. Ceapadh é chuig Cúirt Eilíse mar Mháistir na hIodáilise i mí na Samhna 1544, agus nuair a rinneadh banríon d'Eilís, ceapadh ina fheidhmeannach i Seomra na Banríona é, post a bhí aige go dtí go gairid roimh a bhás. Bhronn an bhanríon Mainéar Benham Valence, in Berkshire air. Phós sé Margaret Allen sa bhliain 1558 i Londain, baintreach Lazarus Allen agus iníon neamhdhlisteanach an Cheannaí Bartolomeo Compagni (1503–1561) as Flórans, agus bhí clann mhór acusan. Bhí mac amháin acu, an Ridire Francis Castilion (1561-1638), a bhí ina phinsinéir ag Séamas I agus ina Fheisire Parlaiminte do Great Bedwyn. Saighdiúir proifisiúnta ab ea mac eile, an Captaen Peter Castillion, a chuir faoi in Éirinn agus a phós Thomasine Peyton, iníon an Ridire Christopher Peyton, Ard-Iniúchóir na hÉireann.
CentraleSupélec. Is ollscoil í CentraleSupélec atá suite i bPáras na Fraince. Bunaíodh í sa bhliain 1829.
Hallaig (dán). Is ceann de na dánta is cáiliúla le Somhairle MacGill-Eain é Hallaig agus is minic a bhíonn sé le fáil i nduanairí.
Sa bhliain 1954, cuireadh “Hallaig”, dán Gàidhlig le MacGill-Eain, i gcló san iris Gairm (Eagrán 8, Samhradh 1954). Sráidbhaile tréigthe i Ratharsair is ea Hallaig agus bhíodh gaolta de chuid Somhairle MacGill-Eain ina gcónaí ann.
Institut d'études politiques de Paris. Is ollscoil í Institut d'études politiques de Paris (Sciences Po Paris) atá suite i bPáras na Fraince. Bunaíodh sa bhliain 1872 í. D’fhreastail seisear uachtarán na Fraince ar an ollscoil: Georges Pompidou (chomh maith leis an École normale supérieure), François Mitterrand (i dteannta le Dámh an Dlí i bPáras), Jacques Chirac, Nicolas Sarkozy (cé nár bronnadh céim air), François Hollande (chomh maith le HEC agus Páras II), agus Emmanuel Macron.
Fothoghchán Oirthear an Chláir, 1917. Reáchtáladh fothoghchán in Oirthear an Chláir ar 10 Iúil 1917, tar éis bhás, Bhuaigh Éamon de Valera fothoghchán Oirthear an Chláir.
Cúlra.
Teachta Parlaiminte in Oirthear an Chláir ab ea Willie Redmond, 1900-1917 agus deartháir Chathaoirleach Pháirtí Parlaiminte, Seán Mac Réamainn. Gortaíodh go marfach an Captaen Redmond (in aois 56 bliain dó) ar an 7 Meitheamh 1917 i gCath Messines. 
An feachtas.
Bhuaigh George Plunkett, athair Joseph Mary Plunkett a shínigh forógra na poblachta agus a cuireadh chun báis, bhuaigh sé fothoghchán parlaiminte i gContae Ros Comáin i bhFeabhra na bliana 1917. Dúradh ag an am gur léiriú comhbháidhe a bhí sa vóta seo agus nár bhain sé leis an bpolaitíocht i ndáiríre. 
Bhuaigh Joseph McGuinness, príosúnach poblachtach agus iarrthóir Shinn Féin, fothoghchán eile i Longfort i mí na Bealtaine. Bhí "‘put him in to get him out’" mar mhana ag a lucht tacaíochta i rith an fheachtais. Dúradh ag an am go raibh na vótóirí ag iarraidh go saorfaí na príosúnaigh agus nach bhféadfaí aon tátal eile a bhaint as bua Shinn Féin.
D'fhéach rialtas na Breataine an coinscríobh a chur i bhfeidhm ar Éirinn. Tharraing sé sin míghnaoi ar an rialtas ag an am.
Scaoileadh na príosúnaigh saor i mí an Mheithimh. Scaoileadh Éamon de Valera saor chomh maith agus roghnaíodh é mar ionadaí Shinn Féin d’Oirthear an Chláir. 
Roghnaigh an "United Irish League" iarrthóir maith, Patrick Lynch (Ard-Aighne na hÉireann níos déanaí). a raibh aithne ag vótóirí an toghlaigh air.
Roghnaigh Sinn Féin strainséir: múinteoir matamaitice a rugadh i Nua-Eabhrac, a tógadh i gcontae Luimnigh, agus a raibh cónaí air i mBaile Átha Cliath. Ní raibh ach cáilíocht amháin ag an iarrthóir poblachtach: ba é an t-oifigeach ab airde céime é a throid san éirí amach agus nár cuireadh chun báis. B’ionann fothoghchán an Chláir agus reifreann ar Éirí Amach 1916.
Bhí De Valera in éide Óglaigh, agus clár poblachtach Fhorógra na Cásca mar pholasaí aige.
Chabhraigh an Dr Éamonn Mac Giolla Iasachta le feachtas toghcháin de Valera agus thug a ghluaisteán dó ar feadh coicíse le canbhasáil a dhéanamh.
Fothoghchán.
Bhuaigh Éamon de Valera ar Patrick Lynch ó Pháirtí Parlaiminteach. Nuair a comhaireadh na vótaí, bhí 5,010 vóta ag Éamon de Valera agus 2,035 vóta ag an iarrthóir eile. Fuair de Valera tromlach 2,975 vóta, agus toghadh Éamon de Valera mar Fheisire Parlaiminte Shinn Féin ar son Oirthear an Chláir. 
Rinneadh Uachtarán de Shinn Féin De Valera. Atoghadh De Valera mar ionadaí parlaiminte ar son an Chláir sna hOlltoghcháin ina dhiaidh sin go dtí gur toghadh mar Uachtarán é in 1959.